cyanic-selkie/wikianc huggingface dataset:
Petteri Lindbohm
NHL-varaus ja ensimmäiset SM-liigakaudet Jokereissa
St. Louis Blues varasi Lindbohmin kuudennella kierroksella 176. pelaajana NHL:n varaustilaisuudessa 2012. Seura oli päässyt tarkkailemaan häntä varsin läheltä, sillä Bluesin kykyjenetsijänä toiminut Ville Sirén toimi samalla myös Jokereiden pelaajakoordinaattorina. Lindbohm lähti kauteen 2012–2013 varsin pienessä roolissa Jokereiden SM-liigajoukkueessa, mutta pääsi Ossi Väänäsen pelikiellon ja Antti-Jussi Niemen loukkaantumisen myötä tekemään liigadebyyttinsä kauden avauskierroksella 13. syyskuuta 2012 vieraissa kasvattajaseuraansa HIFK:ta vastaan. Hän sai ottelussa jääaikaa 13.11 minuuttia. Lindbohm keräsi ottelussa myös 14 jäähyminuuttia, sisältäen 2+10-minuutin rangaistuksen Markus Granlundin selkään kohdistuneesta taklauksesta. Hänen tulokaskautensa toi kaikkiaan 35 runkosarjaottelussa neljä syöttöpistettä, 61 jäähyminuuttia sekä teholukeman +3. Kevätkaudella Lindbohmin rooli kuitenkin pieneni mikä näkyi ajoittain epävarmoina otteina, eikä hän pelannut otteluakaan pudotuspeleissä. Joulukuussa 2012 Lindbohmin sopimusta jatkettiin vuodella kevääseen 2015 saakka.
Tulokassopimus St. Louis Bluesiin
Maaliskuussa 2014 Lindbohm teki kolmivuotisen NHL-tulokassopimuksen St. Louis Bluesin kanssa. Hänet kuitenkin lainattiin vielä SM-liigan nousijajoukkue Vaasan Sportiin kaudeksi 2014–2015. Lindbohm pelasi siellä harjoitusotteluita, joiden jälkeen hän osallistui Bluesin harjoitusleirille. Lindbohm lähetettiin farmijoukkue Chicago Wolvesiin, AHL:ään aivan runkosarjan kalkkiviivoilla. Hänellä olisi ollut myös mahdollisuus palata Sportiin, mutta hyvin menneen harjoitusleirin jälkeen Lindbohm päätti kuitenkin jäädä Bluesin organisaatioon.
Lindbohm pelasi kolme AHL-ottelua, kunnes Blues nosti hänet NHL-vahvuuteensa. Lindbohm teki NHL-debyyttinsä kauden 2014–2015 viidennellä kierroksella 19. lokakuuta 2014 vieraissa Anaheim Ducksia vastaan. Hän sai ottelussa jääaikaa 14.05 minuuttia ja Lindbohmille merkittiin teholukemaksi –1. Hän pelasi yhdeksän ottelua, jonka jälkeen hänet lähettiin Chicago Wolvesiin. Lindbohm nostettiin 18. helmikuuta 2015 Bluesiin ja teki uransa ensimmäisen NHL-maalin 20. helmikuuta 2015 Jaden Schwartzin ja Carl Gunnarssonin syötöstä 5–1 kotivoitossa Boston Bruinsista. Hänet valittiin ottelun kolmostähdeksi. Lindbohm pelasi NHL:ssä kauden aikana 23 runkosarjaottelua tehopistein 2+1=3. AHL:ssä hänen tulokaskautensa toi 53 runkosarjaottelussa tehot 6+12=18 ja viidessä playoff-ottelussa yhden syöttöpisteen. Lindbohm oli runkosarjassa Wolvesin eniten maaleja tehnyt puolustaja Brent Regnerin kanssa.
Syksyn 2015 harjoitusleirin päätteeksi Blues lähetti Lindbohmin Chicago Wolvesin AHL-joukkueeseen. Hänet kutsuttiin tällä kertaa Bluesin NHL-vahvuuteen ensimmäisen kerran joulukuussa. Lindbohm pelasi kauden 2015–2016 aikana NHL:ssä kymmenen runkosarjaottelua ilman tehopisteitä. Myös kauden 2016–2017 hän pelasi suurimmaksi osaksi farmissa. Lindbohmille kertyi kauden aikana NHL:ssä seitsemän runkosarjaottelua ilman tehopisteitä.
Kesällä 2017 Lindbohm kävi olkapääleikkauksessa, jonka myötä hänen sopimusneuvottelunsa pitkittyivät. Lindbohm sai Bluesin lisäksi tarjouksia myös Euroopasta, mm. Ruotsista, mutta päätyi lopulta syyskuussa 2017 tekemään Bluesin kanssa vuoden mittaisen, kaksisuuntaisen ja 650 000 dollarin arvoisen jatkosopimuksen. Seura asetti hänet harjoitusleirin päätteeksi siirtolistalle, mutta koska mikään toinen NHL-seura ei napannut Lindbohmia vuorokauden kuluessa, Blues lähetti hänet farmiin. Lindbohm nousi kaudella 2017–2018 Wolvesin varakapteeniksi. Hän pelasi 23 ottelua, kunnes Lindbohmin kausi päättyi jo joulukuussa leikkaushoitoa vaatineen olkapäävamman vuoksi.
Siirtyminen Sveitsiin
Kaudeksi 2018–2019 Lindbohm siirtyi vuoden mittaisella sopimuksella Sveitsin National Leaguen Lausanne HC:hen. Toukokuussa 2019 hän teki seuran kanssa vuoden mittaisen jatkosopimuksen. Kaudella 2019–2020 Lindbohm oli kahdeksalla osumallaan Lausannen eniten maaleja tehnyt puolustaja. Hän jakoi myös kolmella osumallaan Mestarien liigan puolustajien maalipörssin voiton viiden muun pelaajan kanssa.
Lindbohm siirtyi kaudeksi 2020–2021 jatkamaan National Leaguen pelejään vuoden mittaisella sopimuksella EHC Bielin riveihin. Lokakuussa 2020 hän sai koronavirustartunnan, jonka myötä Lindbohm joutui pariksi viikoksi karanteeniin. Altistumisten myötä myös Bielin neljä seuraavaa ottelua siirrettiin.
Sopimus Jokereihin
Kaudeksi 2021–2022 Lindbohm palasi kaksivuotisella KHL-sopimuksella Jokereihin. Hänet nimettiin joukkueen varakapteeniksi. Helmikuussa 2022 Jokerit purki Lindbohmin sopimuksen joukkueen kauden päätyttyä ennenaikaisesti Venäjän hyökättyä Ukrainaan.
Takaisin NHL:ään
Jokereiden jätettyä KHL-kauden kesken Lindbohm teki loppukauden 2021–2022 kattavan NHL-sopimuksen Florida Panthersin kanssa. Hän pelasi siellä yhdeksän runkosarjaottelua tehopistein 0+1=1. Pudotuspeleissä Lindbohm ei kuitenkaan saanut peliaikaa.
Siirtyminen Ruotsiin
Kaudeksi 2022–2023 Lindbohm siirtyi vuoden mittaisella sopimuksella Ruotsin SHL-liigan Frölunda HC:hen. Hän oli kuudella osumallaan joukkueen eniten maaleja tehnyt puolustaja. Lindbohm voitti myös Frölundan sisäisen tehotilaston lukemalla +7.
Paluu SM-liigaan ja siirtyminen HIFK:hon
Elokuussa 2023 Lindbohm siirtyi kolmivuotisella sopimuksella SM-liigajoukkue Helsingin IFK:hon. Hänen sopimuksensa sisältää option ulkomaille siirtymisestä kahdesta jälkimmäisestä kaudesta. Seuran urheilutoimenjohtaja Tobias Salmelaisen mukaan HIFK reagoi Lindbohmin hankinnalla Sami Lepistön yllättävään lopetusuutiseen aiemmin samalla viikolla. Joukkuetta valmentaa hänelle Lausannesta tuttu Ville Peltonen.
Maajoukkueura
Lindbohm edusti Suomea Pekingin olympiakisoissa 2022, jolloin hän voitti kultaa. Lindbohm pelasi myös MM-kilpailuissa vuosina 2019 ja 2021, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2021 turnauksessa hänet valittiin Kanadaa vastaan pelatun finaaliottelun päätteeksi joukkueensa ottelun parhaaksi pelaajaksi. Lindbohm putosi viimeisten joukossa Suomen lopullisesta joukkueesta vuoden 2023 turnaukseen. Yhteensä hän on pelannut 56 A-maaottelua tehopistein 4+7=11. Lindbohm teki A-maajoukkuedebyyttinsä Karjala-turnauksessa 8. marraskuuta 2018 Helsingin Hartwall Arenassa Venäjää vastaan. Hänet merkittiin Suomen nelospuolustajapariin Mikko Lehtosen viereen. Ensimmäisen A-maajoukkuemaalinsa Lindbohm teki Carlson Hockey Gamesissa 2. toukokuuta 2019 turnauksen isäntäjoukkue Tšekkiä vastaan.
Lindbohm pelasi myös alle 20-vuotiaiden MM-kilpailuissa vuonna 2013, jolloin hän toimi Suomen kapteenina. Valmennus valitsi hänet joukkueensa turnauksen yhdeksi kolmesta parhaasta pelaajasta. Lindbohm valittiin myös Tšekkiä vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2011. Yhteensä Lindbohm on pelannut 20 nuorten ja 16 poikien maaottelua.
Muuta
Lindbohmin ja bloggaaja Kira Kososen esikoistytär syntyi 20. helmikuuta 2021. Pariskunta meni naimisiin kesällä 2023.
Isis (täsmennyssivu)
Isis tarkoittaa seuraavia asioita:
Oligoseeni
Oligoseeni oli geologinen ajanjakso 33,7–23,8 miljoonaa vuotta sitten. Se oli kenotsooisen maailmankauden aloittaneen paleogeenikauden kolmas ja viimeinen epookki. Sitä edelsi eoseeni ja seurasi jo neogeenikauteen kuulunut mioseeni. Oligoseenikaudella eli joitain nykyisiä nisäkästyyppejä.
Oligoseenikaudella tapahtui valtavia muutoksia suhteellisen lyhyen ajan sisällä niin eläimistössä kuin kasvistossa. Ilmasto viileni ja muun muassa Antarktis jäätyi ja suli. Oligoseenikausi alkoi suurella joukkotuholla. Kaudella ilmestyivät hevoset, norsut ja suuri määrä heinälajeja. Samalla edeltäneet nisäkäs- ja kasvilajit hävisivät. Kaudella eli muun muassa sapelihammastiikeri ja kehittyi karhumaisia koiraeläimiä. Ensimmäiset häntäapinat ilmestyivät kauden alussa.
Mannerliikunnot
Oligoseenilla tapahtui monia merivirtoja muuttaneita mannerliikuntoja. Niiden takia lämpötila vaihteli voimakkaasti.
Nopeasti liikkunut Intia lähestyi Aasiaa ja sen liike hidastui.
Varhaisoligoseenilla sattui kolme merkittävää muutosta. Eteläisen Tyynenmeren ja Atlantin välille syntyi matala salmi, kun Antarktis ja Etelä-Amerikka irtosivat toisistaan 38–35 miljoonaa vuotta sitten. Samoihin aikoihin 37–35 miljoonaa vuotta sitten Grönlanti ja huippuvuoret irtosivat toisistaan, 35–33 miljoonaa vuotta sitten Afrikan ja Euraasian välissä ollut Tethysmeri kapeni ratkaisevasti. Keskioligoseenilla Antarktis eristyi lopullisesti muista mantereista 33–30 miljoonaa vuotta sitten, minkä jälkeen Tasmanian selänne nousi.
Tethysmeri kapeni edelleen kauden alussa.
Ilmasto
Ilmasto vaihteli voimakkaasti oligoseenikaudella. Etelämantereen yllä alkoi tällöin pyöriä viilentävä merivirta.
Oligoseenikaudella Suomi oli lämpimänlauhkeassa vyöhykkeessä, samoin merkein koko Grönlanti. Pohjoisnapa oli viileänlauhkea, mutta etelämanner oli kylmä.
Ilmasto viileni eoseenikauden lopulta oligoseenikauden loppuun noin 10 astetta. Viileneminen laski merenpintaa. Kauden alussa tapahtui nopea lämpötilan lasku maapallolla (Oi-1-tapahtuma), ilmaston pysyessä silti nykyistä lämpimämpänä. Tällöin Etelämanner jäätyi. Ilmakehän hiilidioksidipitoisuus laski alle 750 ppm:n. Samaan aikaan ilmasto kuivui huomattavasti suunnilleen nykyiselle tasolle. Kauden lopussa lämpötila nousi hieman ja Etelämanner suli.
Aivan kauden lopussa lämpötila romahti taas huomattavasti. Syväveden lämpötila nousi 5–7 astetta noin 1,5–2 miljoonaksi vuodeksi. Tällä kaudella alkoi ilmestyä suurempia lämpötilan "lyhytjaksoisia" vaihteluita. Oligoseenin aloittaneen joukkosukupuuton arvellaan liittyvän suuriin asteroiditörmäyksiin, jotka synnyttivät Chesapeakenlahden ja Popigain meteoriittikraatterit. Oligoseenikaudelle noin 28–26 miljoonaa vuotta sitten syntyi tulivuorenpurkauksessa valtava La Garita-kaldera New Mexicoon Yhdysvaltoihin. Oligoseenikauden lopulla ilmestyivät ensimmäiset jäätiköt hitaan viilenemisen tuloksena. Kyse on O/M- ja Mi-1-tapahtumasta. Antarktikselle syntyi valtava mannerjäätikkö. Noin 25 miljoonaa vuotta sitten oli jäätiköitä pohjoisilla arktisilla leveyksillä, kun ilmakehän hiilidioksidi laski arviolta alle 280 ppm:iin, joka on nykytason alle.
Ainavihantaa kasvillisuutta kasvoi enää 35° leveysasteiden sisällä ja sademetsätyyppistä monikerroksista kasvillisuutta 15° leveysasteiden sisässä.
Eläimistö
thumb|250px|[[Mesohippus]] Kaudella alkeelliset nisäkäslajit korvautuivat kissoilla, koirilla, hevosilla, kameleilla ja peuroilla.
Noin 30 miljoonaa vuotta sitten eli norsueläinten edeltäjä Phiomia, jolla oli lyhyet syöksyhampaat ja lyhyt kärsä, sekä ruumis hyvin norsumainen. Mastodontit kehittyivät keskioligoseenilla noin 30 miljoonaa vuotta sitten.
Oligoseenilla ilmestyivät kolmivarpaiset hevosen edeltäjät tyyppiä Mesohippus. Kavioeläimet korvautuivat sorkkaeläimillä. Oreodontit olivat keskikokoisia, lammasta muistuttavia kasvinsyöjiä. Kamelit ilmaantuivat. Eläimille kehittyi mutkikas maha, joka pystyi sulattamaan tehokkaasti selluloosaa. Noin 30 miljoonaa vuotta sitten ilmestyivät ensimmäiset märehtijöihin kuuluvat kääpiökauriit (Tragulidae). Oligoseenilla eli biisonimainen Daeodon.
Oligoseenilla olivat Euroopassa yleisiä maalla juoksevat, vettä suosivat sarvikuonoa ja virtahepoa muistuttavat vankkarakenteiset sarvikuonon sukuiset nisäkkäät, joilla oli puolustusaseenaan erityyppisiä vahvoja luusarvia. Keski- ja myöhäisoligoseenilla Aasiassa eli pitkäkaulaisia sarvikuonoeläimiä nimeltä Paraceratherium transouralicum (kutsutaan myös nimellä Indricotherium ) Eläin muistutti ulkonäöltään hieman raskasrakenteista kirahvia. Se lienee ollut suurin koskaan elänyt maanisäkäs, se painoi 11–20 tonnia ja sen säkäkorkeus oli 5,5 metriä. Näitä eli keskimioseenille asti. Sarvikuonomainen Titanotherium kasvoi suureksi, ja kuoli sukupuuttoon.
Apinoiden esi-isät kehittyivät edelleen tällä epookilla. Uuden ja vanhan maailman häntäapinat kehittyivät oligoseenilla. Varhaisin ihmistä muistuttava apina lienee ollut oligoseeniajan Aegyptopithecus.
Oligoseeniepookilla Etelä-Amerikan eläimistö alkoi kehittyä eri suuntiin, koska se oli muista mantereista erillään. Varhaisella oligoseeniepookilla oli luultavasti maasilta Pohjois-Amerikan ja Euroopan välillä. Oligoseenikauden myöhäisvaiheessa aavikot ja ruohostot laajenivat huomattavasti, monia ruoholajeja ilmestyi, mutta nämä eivät muistuttaneet juurikaan nykyisiä savanneja.
Oligoseeniepookilla tapahtui useita joukkosukupuuttoja, jotka koskettivat huokoseläimiä, nilviäisiä ja maanisäkkäitä.
Bob Hastings
Ura
Hastings aloitti uransa radiossa, josta hän myöhemmin siirtyi näyttelijäksi televisioon 1950-luvulla. Tämän myötä Hastings esiintyi useissa sarjoissa, joista merkittävimmät olivat McHale’s Navy, Perhe on pahin ja General Hospital. Uransa loppuvaiheessa hän toimi enimmäkseen ääninäyttelijänä James Gordonin roolissa ja teki samalla äänirooleja kolmeen videopeliin.
Hänen nuorempi veljensä Don Hastings on myös näyttelijä, joka on näytellyt vuodesta 1982 asti televisiosarjassa As the World Turns.
Mito Isaka
Mito Isaka (s. 25. tammikuuta 1976 Saitama) on japanilainen entinen jalkapalloilija.
Jalkapallomaajoukkue
Isaka debytoi Japanin maajoukkueessa kesäkuussa 1997. Hän kuului Japanin joukkueeseen myös MM-kilpailuissa 1999. Hän on pelannut 46 maaottelua ja tehnyt niissä 15 maalia.
Atos
Atos tai ATOS voi tarkoittaa seuraavia:
Gibraltarin kuvernööri
Gibraltarin kuvernööri on Britannian monarkin edustaja Gibraltarilla. Kuvernööri nimittää parlamenttivaalien jälkeen Gibraltarin pääministeriksi yleensä vaalit voittaneen puolueen puheenjohtajan.
Kesäkuusta 2020 alkaen kuvernöörinä on ollut vara-amiraali David Steel.
Luettelo kuvernööreistä
Lähde:
Olli Heinonen (jalkapalloilija)
Olli Heinonen (s. 7. tammikuuta 1937 Jääski) on suomalainen jalkapalloilija. Hän toimi pelaajauransa jälkeen lakimiehenä ja varatuomarina.
Tukimiehenä jalkapalloa pelannut Heinonen edusti Suomen maajoukkuetta 29 A-maaottelussa. Hän pelasi myös Pohjolan joukkueessa muuta Eurooppaa vastaan vuosina 1963 ja 1964.
Kotimaassaan Heinonen edusti alun perin Viipurin Reipasta. Vuosiksi 1957–1958 hän siirtyi Ilves-Kissoihin mutta palasi Viipurin Reippaaseen, joka sittemmin muutti nimensä Lahden Reippaaksi ja nousi vuodeksi 1961 SM-sarjaan. Heinonen pelasi SM-sarjassa vuoteen 1966 saakka yhteensä 156 ottelua ja teki niissä 28 maalia. Hän oli voittamassa Suomen mestaruutta vuonna 1963 ja Suomen Cupia vuonna 1964.
Suomen Palloliitto ja Urheilutoimittajain liitto valitsivat Heinosen vuoden jalkapalloilijaksi vuosina 1961 ja 1963. Hänet valittiin suomalaisen jalkapalloilun Hall of Fameen vuonna 2016.
Heinonen pelasi myös jääpalloa SM-sarjassa.
Matt Pelissier
Matt Pelissier oli My Chemical Romancen rumpali ennen Bob Bryaria. Hän auttoi MCR:n nokkamiestä, Gerard Wayta vuoden 2001 syyskuun 11. päivien iskujen jälkeen.
Aika My Chemical Romancen kanssa
Gerard Way ja Matt olivat ystäviä lukiossa. 9. 11. hyökkäysten jälkeen, jolloin he kaksi tapasivat baarissa. He päättivät perustaa My Chemical Romancen ja he kutsuivat Pelissierin vanhan ystävän, Ray Toron liittymään mukaan. He kolme nauhoittivat heidän ensimmäisen demonsa Pelissierin ullakolla. Matt ja Gerard tekivät yhdessä kappaleen 'Skylines And Turnstiles', josta tuli My Chemical Romancen ensimmäinen kappale.
Sillä aikaa, kun Gerard Way oli vieroituksessa, yhtyeen muut jäsenet joutuivat pyytämään Pelissieria jättämään bändin; he tunsivat etteivät pystyneet enää soittamaan hänen kanssaan.
MCR:n jälkeen
Jouduttuaan ulos yhtyeestä Pelissier oli vihainen jonkin aikaa, mutta tuon ajan jälkeen hän ei ole ottanut yhteyttä My Chemical Romancen poikiin. Hän on nyt mekaanikko.
Kristiāns Pelšs
Kristiāns Pelšs (9. syyskuuta 1992 Preiļi – 11. kesäkuuta 2013) oli latvialainen jääkiekkoilija, pelipaikaltaan laitahyökkääjä. Hän edusti kaudella 2012–2013 AHL-farmiliigassa pelaavaa Oklahoma City Baronsia.
Pelšs oli Edmonton Oilersin seitsemännen kierroksen varaus vuodelta 2010.
Kuolema
Pelšs kuoli kesäkuussa 2013. Hän oli hypännyt sillalta Väinäjokeen. Hän oli halunnut uida joessa, mutta hän hukkui.
Lindi
Lindi on kaupunki Kaakkois-Tansaniassa, Intian valtameren rannikolla. Vuonna 2012 siellä oli 78 841 asukasta. Kaupunki on Lindi Urban piirikunnan hallinnollinen keskus ja Lindin alueen pääkaupunki. Alue on yksi Tansanian harvaanasutuimpia.
Historia
Lindi on arabikauppiaiden 1000-luvun ensimmäisellä vuosisadalla perustama rannikkokaupunki. 1800-luvulla Lindi oli keskeinen satamakaupunki, ollessaan sisämaasta tuotavien orjien lastauspaikka. Sataman kautta kaupattiin myös muun muassa norsunluuta, mehiläisvahaa ja mangrovepuuta. Tästä Omanin sulttaanien aikakaudesta on jäänteenä massiivinen pyöreä torni kaupungin jalkapallostadionin vieressä. thumb|left|180px|Karttaote Saksan Itä-Afrikan kauppareitistä vuodelta 1906. Punainen G-kirjain Lindin kohdalla osoittaa puuvillan siementenpoistoasemaa. Saksalaisten hallintokaudella (1885 – 1919) Lindistä tehtiin Saksan Itä-Afrikan eteläisen provinssin hallinnollinen keskus. Tämä hallintoalue käsitti lähes koko Etelä-Tanganjikan Intian Valtamereltä Njassajärvelle. Tuona aikakautena Lindiin rakennettiin muun muassa linnoitus, poliisiasema, tulliasema sekä useita muita julkisia rakennuksia. Rakennukset ovat päässeet pahasti rapistumaan, eikä niistä ole nykyisin käytössä muita kuin poliisiasema.
Kaupungin arkkitehtuurissa on havaittavissa sekä aasialaisia että eurooppalaisia vaikutteita. Osassa keskustan vanhoista rakennuksista on jäljellä koristeellista arabialaista ornamentiikkaa ja ovissa swahilikulttuurille tyypillisiä kaiverruksia.
Maantiede ja ilmasto
Lindi sijaitsee Lukuledijoen suistossa, Lindinlahden poukamassa, Intian valtameren rannikolla.
Lindi kuuluu Köppenin ilmastoluokituksessa trooppiseen savanni-ilmastoon. Alueen ilmasto on yleisesti ottaen kuuma ja kostea; ilman vuosittaisen keskilämpötilan vaihdellessa 24,5 °C ja 27 °C välillä. Maaliskuussa ja huhtikuussa Lindin kaupungin ilmankosteus on keskimäärin 87 %. Alueella on havaittavissa yksi sadekausi, joka ajoittuu marraskuun puolivälistä toukokuun alkuun. Vuosittainen sadanta vaihtelee 980 mm ja 1200 mm välillä.
Kaupunginosat
Lindi Urban jakaantuu 13 hallinnolliseen osa-alueeseen tai kaupunginosaan, joita ovat Jamhuri, Makonde, Matopeni, Mikumbe, Mitande, Msinjahili, Mtanda, Mwenge, Nachingwea, Ndoro, Rahaleo, Rasbura ja Wireless.
Liikenne
Kaupungin halki kulkeva B2-tie yhdistää Lindin pohjoisessa Dar es Salaamiin ja etelässä Mingoyon kautta Mtwaraan. Lindistä on myös tieyhteys Mingoyon kautta B5-tietä pitkin Masasiin ja Songeaan.
Lindin kaupungissa toimii pienehkö merisatama, joka pitää sisällään yhden dhow-laiturin ja kolme katettua laituripaikkaa. Satama palvelee lähinnä pieniä rahti- ja matkustaja-aluksia. Noin 20 kilometriä kaupungista koilliseen sijaitsee Lindin pienlentokenttä, joka tunnetaan myös nimellä Kikwetu Airport.
Terveydenhuolto
Kaupungissa toimii Lindin alueellinen sairaala, Sokoine Regional Hospital sekä yksityinen terveysasema, Brigitta dispensary.
Urheilu
Kaupungissa sijaitsee vuonna 1957 valmistunut urheiluareena, Ilulu Stadium, jonka katsojakapasiteetti on 12 000.
Elinkeinoelämä
Lindin alueen luonnonvaroihin kuuluvat muun muassa maakaasu, kala, metsätalouden tuotteet ja kipsi. Alueen tärkeimmät rahakasvit ovat cashew-pähkinä, sisalagave, seesami, appelsiini, kookos ja soija, kun taas tärkeimpiä ruokakasveja ovat pavut, maissi, maniokki, riisi, maapähkinä ja durra.
Lindin elinkeinoelämän tärkein teollisuudenala on metsäteollisuus, joka on sekä suoraan että välillisesti yksi tärkeimmistä työllistäjistä alueella. Muu pienempi teollisuustoiminta pitää sisällään köysi- ja punostuotantoa, nahkatuotantoa, öljynporausta sekä cashew-pähkinöiden jalostusta.
Silvia Pinal
thumb|right|Silvia Pinal Silvia Pinal Hidalgo (s. 12. syyskuuta 1931) on meksikolainen näyttelijä, joka esiintyi useissa Luis Buñuelin elokuvissa, kuten Viridianassa (1961) ja El ángel exterminadorissa (1962). Hän on näytellyt myös telenoveloissa ja luonut toissijaisen uran politiikassa.
Bibirevon metroasema
Bibirevo on yksi Moskovan metron asemista. Se avattiin 31. joulukuuta 1992.
Aam Aadmi Party
Aam Aadmi Party on perustanut puhelinlinjan johon voi raportoida havaitsemaansa korruptiota, sekä teettänyt yllätystarkastuksia kouluihin ja sairaaloihin. Puolue on myös suojellut intialaisia kauppoja estämällä ulkomaalaisten supermarkettien saapumisen Delhiin. Vuonna 2019 puolue ilmoitti suunnittelevansa Delhiin ilmaisia metro- ja bussimatkoja naisille parantaakseen näiden turvallisuustilannetta.
Swithelm
Swithelm tai Swithhelm (k. 665) oli Essexin kuningas noin 660–665. William Malmesburylainen nimeää Swithelmin Sigeberht Hyvän veljeksi ja seuraajaksi. Hänen mukaansa Cedd kastoi Swithelmin Itä-Angliassa. Beda Venerabiliksen mukaan Swithelm oli Sexbaldin poika. Beda mainitsee myös Ceddin suorittaman kasteen, mutta hänen kirjoituksissaan ei sanota, että Swithelm ja Sigebert olisivat olleet veljeksiä. Swithelmin kuninkuuden aikana Essex joutui useiden muiden anglosaksien kuningaskuntien tavoin alistumaan Mercian kuninkaan Wulfheren alaiseksi.
Whiskas
right|200px Whiskas on Marsin omistama kissanruokatuotemerkki. Sitä on saatavilla purkkeina, pusseina ja kuivakekseinä. Suurin osa Whiskasin tuotteista on pakkausväriltään violetin värisiä.
Whiskasin valmistus aloitettiin vuonna 1936, jolloin se tunnettiin nimellä Kal Kan. Vuonna 1988 Mars vaihtoi nimen Whiskasiin. Whiskasia valmisti aiemmin Yhdysvaltalainen Pedigree Petfoods.
Luettelo Bahian kunnista
right|thumb|300px|Kartta Bahian aluejaosta Tämä on Luettelo Bahian kunnista Brasiliassa. Osavaltio on jaettu yhteensä 416 kuntaan.
Fort Jesus
thumb|Linnoituksen ulkomuuria. thumb|Kuva linnoituksen sisältä. Fort Jesus on portugalilaisten vuonna 1593 rakentama linnoitus Mombasassa, Keniassa. Nykyisin linnoitus toimii museona ja on suosittu turistikohde. Linnoitus on rakennettu ylhäältä katsottuna miehen muotoiseksi ja se on nimetty Jeesuksen mukaan.
Linnoituksen suunnitteli italialainen arkkitehti Giovanni Batista Cairati, joka oli työskennellyt Portugalin kuninkaan Filip I:n palveluksessa jo vuosia. Omanin arabit piirittivät Fort Jesusta vuosina 1696−1698 ja saivat sen lopulta haltuunsa. Britannian valtaantulon myötä 1895 Fort Jesus muutettiin vankilaksi. Vuonna 1962 linnoituksesta tuli museo.
Fort Jesus lisättiin Unescon maailmanperintöluetteloon vuonna 2011.
Kaoru Nagadome
Kaoru Nagadome (s. 7. toukokuuta 1973) on japanilainen entinen jalkapalloilija.
Jalkapallomaajoukkue
Nagadome debytoi Japanin maajoukkueessa kesäkuussa 1997. Hän kuului Japanin joukkueeseen myös MM-kilpailuissa 1999. Hän on pelannut neljä maaottelua.
Sōsa
Sōsa on Japanin kaupunki Honshūn saarella Kantōn alueella Chiban prefektuurissa. Se sijaitsee Tyynenmeren rannikolla prefektuurin koillisosassa. Kaupungin alue ulottuu Kujūkurin hiekkarannalta sisämaahan Kujūkurin tasangolle ja Shimōsan ylängölle. Sōsassa on 35 744 asukasta (heinäkuussa 2020) ja sen pinta-ala on 101,52 neliökilometriä.
Vierailijoita Sōsaan houkuttelevat Tyynenmeren rannikon hiekkarannat majataloineen (minshuku) ja kalastusmahdollisuuksineen. Kaupungin rakennettuun kulttuuriperintöön kuuluvat Chōtoku-jin ja Hankō-jin buddhalaiset temppelit. Useita Hankō-jin rakennuksia on valittu Japanin tärkeäksi kulttuuriomaisuudeksi. Sōsaa palvelee JR Higashi-Nihonin Sōbu-päälinja.
Shirayuki (1928)
Shirayuki oli keisarillisen Japanin laivaston Fubuki-luokan hävittäjä toisessa maailmansodassa.
Valmistus
Alus tilattiin vuoden 1923 laivasto-ohjelmassa Jokohaman telakalta, missä köli laskettiin 19. maaliskuuta 1927. Alus laskettiin vesille 20. maaliskuuta 1928 ja otettiin palvelukseen vielä saman vuoden lopulla 18. joulukuuta.
Palvelus
Keisarillisen Japanin laivaston hyökätessä Pearl Harboriin alus oli sijoitettuna keisarillisen Japanin laivaston 1. laivaston 3. hävittäjälaivueen 11. hävittäjäviirikköön.
Alus upposi ilmahyökkäyksessä 3. maaliskuuta 1943.
Sakkeus
pienoiskuva|[[Jeesus kutsuu Sakkeuksen alas puusta Niels Larsen-Stevnsin maalauksessa.]] Pyhä apostoli Sakkeus oli Uuden testamentin henkilö, joka oli ammatiltaan publikaani eli ihminen, joka keräsi ihmisiltä verot näiden saapuessa kaupunkiin. Sakkeus oli Abrahamin jälkeläinen ja asui Jerikossa. Hänestä kerrotaan Uudessa testamentissa ainoastaan Luukkaan evankeliumissa.
Noureddine Ould Ménira
Noureddine Ould Ménira (s. 6. toukokuuta 1968) on mauritanialainen entinen yleisurheilija.
Sakkeus
Sakkeus Raamatun kertomuksessa
thumb|[[Sykomoriviikunapuu, jollaisessa Sakkeus istui.]] Sakkeus toimi publikaanien esimiehenä ja oli hyvin rikas. Hän oli kuitenkin rikastunut ottamalla ihmisiltä enemmän veroja kuin heidän tarvitsi maksaa. Sakkeuksesta ei tämän takia pidetty Jerikossa. Eräänä päivänä Jeesus saapui Jerikoon. Sakkeus oli kuullut Jeesuksesta paljon, ja halusi kiivaasti nähdä tämän. Kun Sakkeus saapui paikalle, hän huomasi, että paikalla oli paljon muitakin ihmisiä ja lyhytkokoisena Sakkeus ei nähnyt mitään heidän takaansa. Niinpä Sakkeus kiipesi viereiseen sykomoriviikunapuuhun. Jeesus saapui paikalle ja huomasi puussa istuvan Sakkeuksen. Jeesus kertoi hänelle haluavansa tulla vierailulle Sakkeuksen kotiin. Sakkeus ihmetteli tätä, mutta tuli kuitenkin puusta alas. Muut ihmettelivät, miksi Vapahtaja halusi tulla juuri syntisen Sakkeuksen kotiin vierailulle. Sakkeus sanoi kuitenkin kaikkien kuullen näin: "Annan puolet omaisuudestani köyhille, ja keneltä olen liikaa kiskonut, sille maksan nelinkertaisesti takaisin. Enää en huiputa enkä varasta." Sakkeus sai näin syntinsä anteeksi.
Noureddine Ould Ménira
Vuoden 1992 kesäolympialaisissa Barcelonassa Ménira putosi miesten 100 metrin juoksussa ensimmäisellä kierroksella jäätyään eränsä seitsemänneksi. Kesäolympialaisissa 1996 Atlantassa hän putosi siinä jälleen ensimmäisellä kierroksella jäätyään eränsä kahdeksanneksi. Ménira toimi Atlantan kisoissa maansa lipunkantajana.
Salme Jaakkola
Salme Jaakkola (myöh. Purjo, 14. huhtikuuta 1936 – 3. helmikuuta 1987 Helsinki) oli suomalainen pikajuoksija. Hän edusti urallaan Porin Tarmoa.
Jaakkola voitti 100 metrillä Naisten yleisurheilun Suomen-mestaruuskilpailuissa kultaa vuonna 1954 Tampereella ajalla 12,8 s ja hopeaa vuonna 1955 Mäntsälässä ajalla 13,0 s. Viestijuoksun Suomen-mestaruuskilpailuissa hän voitti kultaa 4 × 100 metrillä vuonna 1955. Jaakkola osallistui kahteen maaotteluun vuosina 1954 ja 1955. Hänen ennätyksensä 100 metrillä on vuonna 1955 juostu 12,6 s, joka oli samalla vuoden Suomen kärkiaika.
Sakkeus
Myöhemmät vaiheet
Ortodoksisen perimätiedon mukaan Sakkeus kulki myöhemmin jonkin aikaa pyhän apostoli Pietarin mukana. Perimätiedon mukaan hänestä tuli myös Kesarean piispa Palestiinassa, jossa hän kuoli myöhemmin rauhassa.
Leonid Moisejev
Leonid Moisejev (s. 21. lokakuuta 1952 Kasli, Tšeljabinskin alue) on neuvostoliittolainen kestävyysjuoksija, joka menestyi parhaiten maratonilla.
Moisejev sijoittui Montréalin 1976 olympialaisten maratonilla seitsemänneksi ajalla 2.13.33,4. Vuonna 1977 hän sijoittui Fukuokan maratonilla toiseksi. Hän kilpaili myös ratajuoksijana ja voitti 10 000 metrillä vuonna 1977 kultaa universiadeissa sekä sijoittui Euroopan cupin finaalissa kolmanneksi.
Prahan EM-kilpailuissa 1978 Moisejev voitti maratonilla kultaa ajalla 2.11.57,5. Hän voitti maanmiehensä Nikolai Penzinin niukasti 1,5 sekunnilla. Vuonna 1979 hän voitti maratonin spartakiadeissa. Moskovan 1980 olympialaisissa hän oli Neuvostoliiton kolmesta maratoonarista heikoin sijoittuessaan viidenneksi ajalla 2.12.14.
Terry Crews
Terrence Alan "Terry" Crews (s. 30. heinäkuuta 1968 Flint, Michigan) on yhdysvaltalainen näyttelijä ja entinen amerikkalaisen jalkapallon pelaaja.
Crews on esiintynyt komediaelokuvissa Friday After Next, Saran suloinen kosto, White Chicks ja elokuvassa Luunmurskaajat, jossa nähdään myös Adam Sandler. Hänellä on myös roolit elokuvissa The Expendables, The Expendables 2 ja The Expendables 3. Crews näytteli myös sarjassa Lapsuuteni luuserina Chrisin isää Juliusta. Hänet tunnetaan myös tilannekomediasarjasta Brooklyn 99, jossa hän on näytellyt vuodesta 2013 lähtien luutnantti Terry Jeffordsia.
Urheilu-urallaan Crews pelasi NFL-liigassa yhteensä 32 peliä edustaen Los Angeles Ramsia, San Diego Chargersia ja Washington Redskinsia.
Yksityiselämä
Crews on ollut naimisissa laulaja Rebecca King Crewsin kanssa vuodesta 1989 lähtien ja heillä on viisi yhteistä lasta.
Crews tunnusti julkisesti vuonna 2014 olevansa pornoaddikti ja menneensä ongelmastaan katkaisuhoitoon vuonna 2008. Crews on julkaissut omaelämäkertansa, jossa on kertonut pornoaddiktiostaan. Hän on aktiivisesti valistanut asiasta ja tämän vaikutuksista.
Crews on puhunut julkisesti myös seksuaalisesta häirinnästä sekä toksisesta maskuliinisuudesta. Hän on kiittänyt naisia Me Too -kampanjasta, joka rohkaisi häntä puhumaan kyseisten asioiden puolesta.
Frank Neal
Frank Neal (s. 30. lokakuuta 1954 Toronto, Ontario) on kanadalainen jääkiekkopuolustaja.
Neal pelasi SM-liigassa kolme kautta edustaen Reipas Lahtea ja HIFK:ta. Lahdessa pelatessaan Neal tuli valituksi SM-liigan All Stars -kentälliseen kaudella 1978–1979, ensimmäisenä ulkomaalaisena SM-liigan historiassa. Seuraavat kaksi kautta Neal pelasi HIFK:n joukkueessa, jossa hän oli yksi avainpelaajista joukkueen voittaessa Suomen mestaruuden kaudella 1979–1980. HIFK:sta Neal siirtyi pelaamaan Ruotsin Elitserieniin Färjestadin joukkueeseen, jossa hän ei kuitenkaan päässyt samalle tasolle, kuin SM-liigassa.
Neal oli puolustajaksi pienikokoinen, vain 168 cm. Siitä huolimatta hänet muistetaan kovana taistelijana, joka osasi tehdä pisteitä (kaudella 1979–1980 33 ottelua, joissa 39 pistettä).
Vuodesta 2011 lähtien Neal on toiminut NHL-seura Minnesota Wildin pelaajatarkkailijana.
Yhdenvertaisuus
Yhdenvertaisuus tarkoittaa ihmisten samanarvoisuutta riippumatta heidän välillään vallitsevista eroista, kuten sukupuolesta, iästä, etnisestä tai kansallisesta alkuperästä, kansalaisuudesta, kielestä, uskonnosta ja vakaumuksesta, mielipiteestä, vammasta, terveydentilasta, seksuaalisesta suuntautumisesta tai muusta henkilöön liittyvästä syystä. Henkilöön liittyvät tekijät eivät saa vaikuttaa ihmisten mahdollisuuksiin päästä koulutukseen, saada työtä ja erilaisia palveluja.
Suomen perustuslaissa yhdenvertaisuuden periaate tarkoittaa sekä syrjinnän kieltoa että ihmisten yhdenvertaisuutta lain edessä. Yhdenvertaisuuslaki, rikoslaki, tasa-arvolaki ja työlainsäädäntö tarkentavat syrjinnän kieltoa eri elämänaluilla.
Mahdollisuudet koulutukseen, uralla etenemiseen, toimeentuloon ja terveyteen muodostavat sosiaalisen yhdenvertaisuuden kovan ytimen. EVA:n vuonna 2021 tekemän kyselyn nojalla suomalaisista 65 prosenttia arvioi tasa-arvon toteutuvan hyvin väestöryhmien hyvinvoinnissa. Kuitenkin vain alle puolet eli 42 prosenttia piti suomalaisia tasa-arvoisina taloudellisen toimeentulon suhteen. Sen sijaan 73 prosenttia katsoi, että Suomessa miehet ja naiset ovat tasa-arvoisia.
Yhdenvertaisuus ei tarkoita samoja etuuksia tai oikeuksia kaikille. Yhdenvertaisuus ei myöskään tarkoita ideologioiden, arvojen, oikeuskäsitysten, elämäntapojen ja ihmissuhteiden samanarvoisuutta. Yhdenvertaisuus koskee ainoastaan ihmisiä yksilöinä lain edessä. Siitä poikkeuksena on positiivinen erityiskohtelu, mikä voi tarkoittaa joidenkin ihmisryhmien asettamista toisia edullisempaan asemaan.
Yhdenvertaisuuden synty ja laajeneminen
Kleistheneen kaudella, antiikin Kreikan Ateenassa on otettu demokraattinen hallitusmuoto noin vuonna 510 eaa. Jotkut pitävät tätä demokraattista hallitusmuotoa varhaisena käytännön toteutuksena yhdenvertaisuudesta. Uudistuksella haluttiin vähentää klaanipäälliköiden valtaa ja nurkkakuntaisuutta, ja niiden sijasta haluttiin korostaa Ateenan kansalaisuutta. Ateenaan oli lisäksi muuttanut pakolaisia, joille haluttiin antaa turvattu ja määritelty asema.
Ateenan korkeimmaksi päätöselimeksi tuli kansankokous, johon maan kansalaiset saivat osallistua. Kansalaiset olivat myös asevelvollisia, ja asevelvollisuus toisaalta antoi miehille kansalaisoikeudet. Koska köyhimmällä väestönosalla ei ollut varaa hankkia sotavarusteita, oli heidän vaikea päästä täysiksi kansalaisiksi. Sen sijaan sotalaivan soutajiksi he pääsivät ilman varusteita ja saattoivat saada kansalaisuuden sitä kautta. Uudistus vaikutti myös asioiden nimiin: lakia kutsuttiin nimellä nomos (kansan itsensä päättämä laki), isegórialla tarkoitettiin mielipiteen vapautta ja isonomialla yhdenvertaisuutta lain edessä. Yhdenvertaisuus merkitsi, että kansalaisia piti kohdella valtion päätöksissä samanarvoisesti.
Naiset alkoivat 1800-luvun loppupuolella voimakkaasti vaatia yhdenvertaisuutta miehiin verrattuna. Ensimmäinen naisten oikeuksien julistus laadittiin Yhdysvalloissa vuonna 1848. Se sisälsi seitsemän kohdan ohjelman, johon sisältyi naisten oikeus opiskeluun, ammatteihin ja omaisuuteen sekä poliittiseen osallistumiseen. Ruotsissa naisasialiike omaksui jyrkemmän linjan, kun se 1880-luvulla hyökkäsi avioliittoa ja eri sukupuolten erilaista siveellisyysvaatimusta vastaan. 1900-luvun puolella ensimmäinen maailmansota ja espanjantautiepidemia vaikuttivat suuresti ihmisten käsityksiin naisten roolista, sillä naiset hoitivat sodan aikana osan miehille kuuluneista tehtävistä. Monissa maissa naiset vaativat äänioikeutta palkkioksi sodan aikaisista ponnistuksistaan. Tämä toteutui Yhdysvalloissa vuonna 1920. Britanniassakin äänioikeus laajeni vaiheittain naisten keskuuteen ja siinä suhteessa täysi tasa-arvo toteutui vuonna 1928. Täyttä yhdenvertaisuutta ei silti saavutettu, sillä naisten opiskelu- ja työmahdollisuuksia rajoitettiin tämän jälkeenkin.
Yhdenvertaisuus Suomessa
Suomen perustuslaissa yhdenvertaisuuden periaate viittaa sekä syrjinnän kieltoon että ihmisten yhdenvertaisuuteen lain edessä. Perustuslain mukaan ihmisiä ei saa kohdella eriarvoisesti sukupuolen, sukupuolisen suuntautumisen, iän, alkuperän, kielen, uskonnon, vakaumuksen, mielipiteen, terveyden tai vammaisuuden takia. Suomessa yhdenvertaisuusvaltuutettu edistää etnisten vähemmistöjen ja ulkomaalaisten asemaa ja yhdenvertaisuutta Suomessa työelämän ulkopuolella. Syrjintälautakunta käsittelee etnistä syrjintää arkielämässä. Lautakunnalta voi hakea käsittelyä loukkausasiassa.
Yhdenvertaisuus ja tasa-arvo
Yhdenvertaisuus ei merkitse täydellistä tasa-arvoa, sillä yhdenvertaisuus merkitsee yhtäläisiä mahdollisuuksia, mikä tarkoittaa, että toinen ihminen voi tarvita enemmän tukea kuin toinen, tai että toiselta ihmiseltä voidaan evätä jokin oikeus, joka myönnetään toiselle, kun epäämiselle on olemassa perusteet. Yhdenvertaisuus ei kuitenkaan merkitse heikomman ihmisen parempaan asemaan asettamista, sillä samanlainen kohtelu ei kuitenkaan takaa yhdenvertaisuutta, sillä ihmisten lähtökohdat ja mahdollisuudet vaihtelevat yksilöllisesti.
Yhdenvertaisuuden turvaamiseksi on laadittu kansainvälisiä ja kansallisia sopimuksia ja lakeja.
Positiivinen erityiskohtelu
Yhdenvertaisuutta täydentämään tuli Suomen lainsäädäntöön perustuslakiuudistuksen yhteydessä vuonna 1999 positiivisen erityiskohtelun käsite. Positiivinen erityiskohtelu tarkoittaa jonkin ryhmän asemaa ja olosuhteita parantavia toimia, jotka ovat tarpeellisia ryhmän tosiasiallisen tasa-arvon turvaamiseksi, vaikka ryhmä tällöin asetetaan etuoikeutettuun asemaan muihin ryhmiin nähden. Lain perustelumuistion mukaan periaate auttoi kohentamaan paitsi perinteistä oikeudellista yhdenvertaisuutta myös tosiasiallisen tasa-arvon toteutumista. Periaatteen arvostelijoiden mielestä uusi juridinen periaate ei lisännyt vaan heikensi kansalaisten yhdenvertaisuutta.
Viipurin raatihuone
Viipurin raatihuone voi viitata seuraaviin Viipurin rakennuksiin:
Luettelo Seinäjoen Maila-Jussien palkituista pelaajista
Luetteloon Seinäjoen Maila-Jussien palkituista pelaajista on koottu kaikki palkinnot, jotka Seinäjoen Maila-Jussien pelaajat ovat voittaneet Pesäpallon SM-sarjassa ja Superpesiksessä.
Ensimmäisenä SMJ:n pelaajana SM-sarjassa palkittiin kaudella 1969 Vuoden lukkari-palkinnolla Reijo Salo.
Pedro Pérez
pienoiskuva|Pedro Pérez vuonna 1971. Pedro Pérez Dueñas (23. helmikuuta 1952 Pinar del Rio – 18. heinäkuuta 2018 ) oli kuubalainen kolmiloikkaaja.
Pedro Pérez hyppäsi kolmiloikassa 16-vuotiaana tuloksen 14,61 m, 17-vuotiaana 15,77 m ja 18-vuotiaana 16,38 m. Pan-Amerikan kisoissa Calissa 5. elokuuta 1971 hän 19-vuotiaana hyppäsi uuden maailmanennätyksen 17,40 m. Ennätys syntyi toisella hyppykierroksella, ja muut hypyt kantoivat 16,92, 14,92, 17,04, 17,12 ja 17,19 metriä. Vähän ennen Münchenin 1972 olympialaisia Pérez loukkasi polvensa ja jäi olympialaisten karsintaan tuloksella 15,72 m. Neljä vuotta myöhemmin Montréalin 1976 olympialaisissa hän sijoittui neljänneksi tuloksella 16,81 m. Pronssimitalisti João Carlos de Oliveira loikki yhdeksän senttimetriä pidemmälle.
Pérez voitti kultaa Keski-Amerikan ja Karibian kisoissa vuosina 1970 ja 1974 sekä Keski-Amerikan ja Karibian mestaruuskilpailuissa vuonna 1971. Häntä valmensi neuvostoliittolainen olympiamitalisti ja maailmanennätysmies Leonid Štšerbakov.
Peter Kirui
Vuonna 2011 hän voitti 10 000 metrin juoksussa Kenian mestaruuden. Daegun MM-kilpailuissa samana vuonna hän sijoittui 10 000 metrin juoksussa kuudenneksi ajalla 27.25,63.
Kirui on toiminut jäniksenä useassa maratonkilpailussa. Vuonna 2010 hän toimi jäniksenä Rotterdamin maratonilla, jonka Patrick Makau voitti ajalla 2.04.48, ja Chicagon maratonilla, jonka Samuel Wanjiru voitti ajalla 2.06.27. Vuonna 2011 hän toimi jäniksenä Rotterdamin, Berliinin ja Frankfurtin maratoneilla. Berliinissä Patrick Makau voitti kilpailun uudella maailmanennätyksellä 2.03.38. Makau juoksi tuolloin myös 30 kilometrin maailmanennätyksen 1.27.38. Kirui johti kilpailua 30 kilometrin kohdalla, mutta ei saanut maailmanennätystä nimiinsä, koska ei juossut kilpailua loppuun vaan keskeytti 32 kilometrin kohdalla. Viisi viikkoa Berliinin maratonin jälkeen hän toimi jäniksenä Frankfurtin maratonilla, jonka Wilson Kipsang voitti ajalla 2.03.42. Kilpailussa Kirui pysähtyi hetkeksi 30 kilometrin kohdalla, mutta päätti kuitenkin juosta maaliin asti ja sijoittui lopulta kuudenneksi ajalla 2.06.31.
Tšistyje prudyn metroasema
Tšistyje prudy on yksi Moskovan metron asemista. Se avattiin 15. toukokuuta 1935.
Aira (täsmennyssivu)
Aira voi tarkoittaa ainakin seuraavia:
Keramin
Keramin on Valko-Venäjän pääkaupungissa toimiva teollisuusyritys, joka valmistaa keraamisia rakennustarvikkeita ja sanitaaritilojen keramiikkaa niin julkiselle vallalle, muille yrityksille kuin yksityisasiakkaille. Suurelle yleisölle rautakaupoissa ja yrityksen omissa vähittäismyymälöissä myytäviin tuotteisiin kuuluu esimerkiksi keraamisia laattoja ja lavuaareja. Yrityksen enemmistöomistaja on Valko-Venäjän valtio ja yritysmuoto on osakeyhtiö (OAO). Yhtiön palveluksessa oli vuonna 2012 runsas 2 600 työntekijää.
Aiemmin yhtiö oli pääosin yksityinen, mutta päämistaja joutui myymään määräävän osake-enemmistön valtiolle.
Keraminin liikevaihto oli vuonna 2012 yhteensä 1 077 miljardia ja nettotulos 83,1 miljardia Valko-Venäjän ruplaa. Euroiksi muunnettuna liikevaihto oli 95,0 miljoonaa ja nettotulos 7,3 miljoonaa (valuuttamuunnos Valko-Venäjän virallisin vuoden 2012 lopun kurssein). Yritys vei osan tuotannostaan ulkomaille.
Yhtiön nimi on esillä myös jääkiekkoseura HK Keramin Minskin nimessä.
Embrace
thumb|Embrace [[Leedsissä 2005.]] Embrace on englantilainen kitararockbändi Brighousesta ja Bradfordista West Yorkshiresta. Tähän päivään mennessä he ovat julkaisseet viisi studioalbumia, yhden singlealbumin ja yhden b-side- kokoelman. Yhtyeeseen kuuluu veljekset Danny McNamara (laulaja) ja Richard McNamara (kitaristi) sekä basisti Steve Firth, kosketinsoittaja Mickey Dale ja rumpali Mike Heaton. Yhtyeen tuorein studioalbumi, How to Be a Person Like Other People, julkaistiin 26. elokuuta 2022.
Cadacross
Cadacross on hämeenlinnalainen, vuonna 1997 perustettu folk/power/melodinen death metal -yhtye. Yhtyeen ensituotanto oli muodoltaan death metal -musiikkia, joka myöhemmin muuttui enemmän Children of Bodomin ja Northerin tyyliseksi. Aluksi vokalistina toimi Georg Laakso, joka siirtyi pelkästään kitaristiksi toisen albumin kohdalla.
Yhtyeen jatkaminen on nykyisellään epävarmaa Georg Laakson loukkaannuttua auto-onnettomuudessa, joka pakotti Laakson vetäytymään kitaransoitosta.
Tomomi Fujimura
Tomomi Fujimura (s. 30. toukokuuta 1978 Hyogo) on japanilainen entinen jalkapalloilija.
Jalkapallomaajoukkue
Fujimura debytoi Japanin maajoukkueessa kesäkuussa 1997. Hän on pelannut 20 maaottelua ja tehnyt niissä yhden maalin.
Äyrämöiset
Äyrämöiset olivat alun perin Karjalankannaksen länsiosan kantaväestöä. Äyrämöisten vastakohtana pidettiin Kannaksella ja myöhemmin myös Inkerinmaalla savakoita, jotka olivat Ruotsinvallan sotien aikana äyrämöisten keskuuteen ja Itä-Kannakselle muuttaneita läntisimmän Viipurin Karjalan sekä Savon asukkaita. Myös Itä-Kannaksen asukkaita sanottiin yleensä savakoiksi.
Äyrämöiset pysyttelivät Länsi-Kannaksella ja myöhemmin myös Inkerinmaalla pitkään omana ryhmänään, jolla oli oma murteensa, pukunsa ja tapansa eikä esimerkiksi avioliittoja muunheimoisten kanssa juuri solmittu.
Äyrämöiset olivat savakkojen ohella toinen inkerinsuomalaisten pääryhmistä, jotka voitiin erottaa vielä 1800-luvulla. Inkerinmaalle äyrämöiset olivat muuttaneet 1600-luvun ruotsalaisvallan aikana lähinnä Karjalankannaksen länsiosasta, Äyräpään kihlakunnasta, kun taas savakot olivat tulleet Viipurin läänin läntisimmästä osasta, Savosta ja Karjalankannaksen itäosasta.
Äyrämöisten ja savakkojen murteen ja kansanpuvun eroihin kiinnitti ensimmäisenä huomiota 1830-luvulla kielentutkija Anders Johan Sjögren. Venäläinen maantieteilijä ja tilastotutkija Peter von Köppen suoritti vuoden 1848 vaiheilla tutkimuksia, joissa hän totesi Inkerinmaan äyrämöisten lukumääräksi 29 242 henkeä ja savakkojen määräksi 43 080. Äyrämöisten asuinpaikkoja Inkerissä olivat Köppenin mukaan ennen kaikkea Karjalankannaksen eteläosassa sijainneet Toksovan, Lempaalan ja Vuoleen seurakunnat sekä Kaprio, Tyrö ja Liissilä. Heitä oli myös Tuutarissa, Hietamäellä, Skuoritsassa, Serepetassa, Kolppanassa, Koprinassa ja Inkereellä, missä he asuivat samoissa kylissä kuin savakotkin.
Sekä Kannaksella että Inkerinmaalla äyrämöiset poikkesivat savakoista lähinnä äyrämöismurteen ja naisten pukeutumisen perusteella. Miesten pukeutuminen ei Inkerissä juurikaan eronnut venäläisestä. Suomalaiset kielentutkijat ja kansanperinteen kerääjät ovat kuvanneet äyrämöisiä luonteeltaan konservatiivisemmiksi ja hitaammiksi kuin savakoita, jotka olivat herkempiä omaksumaan uusia tapoja ja vaikutteita. Toisaalta äyrämöiset pyrkivät jäljittelemään savakkomuotia, jota pidettiin nykyaikaisempana ja hienompana. Läntisimmässä Inkerissä, Kosemkinan seurakunnassa, jakoa äyrämöisten ja savakoiden välillä ei tunnettu.
1900-luvulle tultaessa äyrämöisten ja savakkojen väliset kulttuuriset erot olivat hioutuneet miltei kokonaan pois niin Suomessa kuin Inkerissäkin. Vain murre-erot ovat säilyneet pitkään.
Derek Raivio
Suomalaissukuinen Raivio on pelannut ammattilaisurallaan Saksassa, Belgiassa, Japanissa ja Tšekissä sekä D-leaguessa.
Toveri Teräsmies: Punatähden poika
Toveri Teräsmies: Punatähden poika (Superman: Red Son) on Mark Millarin käsikirjoittama ja Dave Johnsonin ja Killian Plunkettin piirtämä kolmiosainen Teräsmies-sarjakuva vuodelta 2003. Se on yksi niin sanotuista Elseworlds-kertomuksista.
Prince Racing
Prince Racing on hongkongilainen autourheilutalli, joka kilpailee TCR International Series ja TCR Asia Series -sarjoissa. Aiemmin talli on kilpaillu muun muassa Porsche Carrera Cup Asia -sarjassa.
Toveri Teräsmies: Punatähden poika
Sarjakuvasta tehtiin vuonna 2020 piirroselokuvasovitus Superman: Red Son, jonka pää-äänirooleissa ovat Jason Isaacs, Diedrich Bader, Vanessa Marshall ja Roger Craig Smith.
Juoni
Toveri Teräsmies: Punatähden poika sijoittuu universumiin, jossa Teräsmies ei kasva aikuiseksi Yhdysvalloissa, vaan Neuvostoliitossa. 1950-luvulla hiukan ennen Josif Stalinin kuolemaa Teräsmies esitellään suurelle yleisölle, jolloin Yhdysvallat ja eritoten tiedemies Lex Luthor alkavat kehitellä keinoja saada hänet hengiltä. Stalinin kuoleman jälkeen Teräsmies ottaa lopulta vastahakoisesti Neuvostoliiton johtajuuden hoidettavakseen. Hänen alaisuudessaan Neuvostoliitto saa vuoteen 1978 mennessä valtapiiriinsä koko maailman Yhdysvaltoja ja Chileä lukuun ottamatta, huolimatta Lepakkomiehen alkuun johtaman ja kuolemansa jälkeen inspiroiman vastarintaliikkeen ponnisteluista sekä Brainiaciin liittyneen onnettomuuden vuoksi pikkuruiseksi kutistuneesta Stalingradin kaupungista. Luthorin kaikki yritykset tuhota Teräsmies epäonnistuvat ja Yhdysvallat ajautuu lopulta sisällissotaan vuonna 1986.
Vuonna 2000 Luthor valitaan Yhdysvaltain presidentiksi varapresidenttinään Jimmy Olsen. Hänen neroudellaan maa yhdistyy jälleen ja yritykset voittaa Teräsmiehen Neuvostoliitto jatkuvat. Ennen pitkää sota maiden välillä syttyy ja Teräsmies seisoo pian Valkoisen talon pihanurmella voitettuaan Luthorin luomat hirviöt ja eversti Hal Jordanin johtamat Vihreän Lyhdyn joukot. Yhdysvaltain ensimmäinen nainen Lois Luthor ojentaa aviomiehensä viimeisen aseen Teräsmiestä vastaan. Kyseessä on paperilappu, jossa Luthor kysyy, miksi Teräsmies ei laita koko maailmaa pulloon, kuten teki Stalingradille. Teräsmies on luopumassa hyökkäyksestä, mutta Brainiac paljastaa, ettei koskaan ollut Teräsmiehen puolella. Luthor sammuttaa Brainiacin, mutta tämän laitteisto uhkaa tuottaa suunnattoman räjähdyksen. Teräsmies kantaa sen kauas avaruuteen juuri ennen räjähdystä ja näyttää siltä, että hän on kuollut.
Luthorin johdolla kaikki maailma liittyy yhdeksi valtioksi, jossa ei tunneta sotia, sairautta eikä yhteiskunnallista epävakautta. Luthor itse elää yli tuhatvuotiaaksi. Luthorin hautajaisissa räjähdyksestä tosiasiassa selvinnyt Teräsmies näyttäytyy samassa asussa kuin Clark Kent perinteisissä Teräsmies-sarjakuvissa. Hän on päättänyt elää ihmisten keskuudessa tunnistamattomana eikä hallita heitä. Lopulta miljardeja vuosia myöhemmin Auringon muuttuminen punaiseksi jättiläiseksi uhkaa ihmiskuntaa, jolloin Lex Luthorin kaukainen jälkeläinen Jor-L lähettää raketissa poikansa Kal-L:n menneisyyteen. Raketti laskeutuu vuoden 1938 Ukrainaan, tehden näin tarinan aiemmat vaiheet mahdollisiksi ja aiheuttaen ontologisen paradoksin.
Vastaanotto
Kvaak.fi-sivustolla arvostelija Reima Mäkinen kehuu Johnsonin kansitaidetta, mutta hahmokaarti hänen mukaansa jää etäiseksi, eikä realismin ja ”vaihtoehtomaailman” yhdistelmä vakuuta.
Yleistynyt ahdistuneisuushäiriö
Yleistynyt ahdistuneisuushäiriö on pitkäaikainen ahdistuneisuuden tila, joka ei ole luokiteltavissa miksikään muuksi ahdistuneisuushäiriötyypiksi.